ચીનમાં હાહાકાર મચાવનારા નોવેલ કોરોના વાયરસના કારણે ગુજરાતમાં પણ ફફડાટ છે, ચીનમાં તબીબી અભ્યાસ કરતાં ગુજરાતના વિદ્યાર્થીઓ પરત ફરી રહ્યા છે પરંતુ ગુજરાતમાં કોરોના વાયરસનો એકેય પોઝિટિવ કેસ નોંધાયો નથી, રાજ્યના આરોગ્ય વિભાગના સૂત્રોના કહેવા પ્રમાણે રવિવારે છ નવા આવેલા પ્રવાસીઓને ઓબ્ઝર્વેશન હેઠળ રખાયા છે, જેમાં સુરત શહેરના ચાર, રાજકોટ શહેર અને મહેસાણા જિલ્લાના એક-એક પ્રવાસીનો સમાવેશ થાય છે, જેઓ વિદેશથી પરત ફર્યા છે.